作者:無名氏
標題:沁園春
內容:意一仙翁，自紫府中，出遊戲身。看脊樑鐵鑄，擔當社稷，精神玉煉，照映乾坤。諫省伏蒲，紫垣直筆，硬語曾驚天上人。福身去，建紅牙兼纛，南海之濱。天公偏福吾閩。遣夜錦開藩為帥臣。記前回散了，幾多飯碗，如今積了，千萬禾囷。心與天通，陰功無量，直待時來秉化鈞。年年宴，在人正次日，壽慶千春。